A pálya építése 1938-ban kezdődött majd 1942. május 12-én adták át. Motor-és autóversenyeket is rendeztek rajta. 1973-ban itt rendezték meg az első brazil nagydíjat, melyet a brazil Emerson Fittipaldi egy Lotusszal nyert meg. 1981-től 1989-ig elveszítette a Formula-1-es brazil nagydíj megrendezésének jogát, melyet akkor Rio de Janeiróban tartottak. 1990 óta ismét itt rendezik a Formula–1-es versenyeket. Még 1990 előtt átépítették az addig közel 8 km hosszú pályát, melynek során elérte megközelítőleg mai arculatát. A 4,3 kilométer hosszú versenypályán egy Forma-1-es verseny hossza 71 kör.